MacBook

MacBook je skupina prenosných počítačov vyrábaných spoločnosťou Apple Inc. od roku 2006. Na trh boli uvedené 16. mája 2006 a nahradili dovtedajšie počítače iBook založené na procesore PowerPC G4 (a 12-palcový PowerBook). Pôvodné počítače MacBook boli vybavené procesormi Intel Core Duo, ktoré od 8. novembra 2006 nahradili procesory Core 2 Duo. MacBook sa predáva v bielej a čiernej farbe, na rozdiel od iBooku, ktorý bol dostupný iba v bielej. MacBook dopĺňa v ponuke Apple profesionálne prenosné počítače MacBook Pro.
1. novembra 2007 bol MacBook znovu updatovaný, pridané boli chipsety Santa Rosa s podporou 4GB ram a v MacBookoch sú taktiež integrované nové GPU Intel GMA X3100

Špecifikácia

Poznámky:
1Pevné disky v zozname sú ponúkané Apple. Pevný disk je však vymeniteľný užívateľom, takže sú možné aj konfigurácie s väčšími diskami s rýchlosťami 7200 rmp (napr. 200 GB, 7200 rpm)

2Na sprístupnenie 802.11n (draft) je potrebné zakúpiť základnú stanicu Airport Extreme, alebo osobitne dokúpiť sprístupňujúci softvér  

3Uvedené sú maximálne rýchlosti parametrov optických mechaník.

Vzhľad

Vzhľad MacBooku je z veľkej miery založený na dizajne iBooku s procesorom G4. Podobne ako posledné verzie osobného prehrávača iPod, aj MacBook je dostupný v bielej a čiernej farbe. Notebook v čiernej je však dostupný len za príplatok, za čo sa Apple stalo terčom kritiky. Ako všetky počítače Apple uvedené na trh za posledný rok (okrem Mac mini, ktorý sa nedodáva s monitorom), MacBook je vybavený kamerou iSight a zabudovaným mikrofónom. Apple dodáva notebooky s lesklým displejom (na rozdiel od matného, používaného predchádzajúcimi modelmi).

Referencie

Pozri aj 
 iBook
 MacBook Pro

Iné projekty

Externé odkazy
 Apple - MacBook
 Apple - MacBook

Hardvér firmy Apple